PATvIRTINTA

Lietuvos Respublikos švietimo ir mokslo ministrės

2017 m. balandžio 24 d. įsakymu Nr. V-273

**Duomenys apie ILGALAIKĖS INSTITUCINĖS MOKSLINIŲ TYRIMŲ IR EKSPERIMENTINĖS (SOCIALINĖS, KULTŪRINĖS) PLĖTROS PROGRAMĄ (PROGRAMA)(Programos apimtis - iki 10 psl.)**

|  |  |
| --- | --- |
| **1. Programos pavadinimas** (iki 100 spaudos ženklų): | **Tūkstantmečiai iki valstybės. Priešistorinių bendruomenių daugiasluoksniai tyrimai** |
| **Mokslo ir studijų institucija – programos vykdytojas:** pavadinimas, adresas, telefonas, el. paštas, įstaigos kodas, banko rekvizitai | Lietuvos istorijos institutas, Kražių g. 5, LT-01108 Vilnius, tel. (8 5) 2614436, el. paštas: sekretoriatas@istorija.lt kodas 111955361, atsiskaitomoji sąskaita LT027300010002458291, AB Swedbankas |
| **Norminiai etatai skirti programai** | 7,58 |

|  |
| --- |
| **2. Programos tikslai (tikslas)\*** Lietuvos ir Rytų Baltijos regiono visuomenės raidos priešistorėje tyrimai, apimantys įvairius ūkio, technologijų, socialinės organizacijos ir ideologijos raidos aspektus bei formuojantys bendrą priešistorinių visuomenių raidos vaizdą.Atsižvelgiant į dabartines archeologijos mokslo realijas ir poreikius, pagrindinė tyrimų kryptis – ansktesnių duomenų tikslinimas, jų verifikavimas ir papildymas remiantis sukaupta šaltinių baze ir remiantis naujausiais metodais ir teorijos kryptimis. Nors per 150-ies metų Lietuvos archeologijos mokslo laikotarpį ištirta daug paminklų, sukurtos chronologijos skalės, apgyvendinimo, kultūrinės raidos ir pan. modeliai, tačiau norint Lietuvos archeologijos medžiagą įvesti tiek į tarptautinį, tiek į Lietuvos istorinį kontekstą, būtina turimų duomenų „revizija“, naudojant naujausią metodologiją.Pagrindiniai dabartinės Lietuvos archeologijos trūkumai yra nepakankami duomenys apie kai kuriuos objektus (pvz., senovės gyvenvietes, ūkines zonas), nepakankamas kai kurių temų (pvz., kraštovaizdžio, ūkio, socialinės organizacijos, ideologijos) ištirtumas. Tai lemia nepilną ir daugiau į radinius ir atskiras paminklų kategorijas nukreiptą priešistorės vaizdą, kuris atsiskleidžia ir apibendrinančiuose Lietuvos archeologijos darbuose, ir formuoja priešistorės suvokimą plačiojoje visuomenėje. Programos vykdymo metu bus nagrinėjamos aktualiausios Lietuvos priešistorės temos, užpildant priešistorės pažinimo spragas ir verifikuojant dabartinį priešistorės modelį. Tyrimai bus nukreipti ne tiek į daiktą, archeologinę vietovę ar archeologinių kultūrų sąvokas, o į praeities žmogaus, kaip aktyvaus veikėjo, vietos kultūriniame kraštovaizdyje ir vaidmens formuojant šį kraštovaizdį atskleidimą. |
| **3. Programos uždaviniai (kokie svarbūs uždaviniai bus išspręsti?)**1. Ištirti (mikro/makro) regionų apgyvendinimo gyvenamųjų erdvių struktūros raidą ir demografijos kaitą, nustatant gamtinės aplinkos, klimato įtaką;
2. Nustatyti ūkio specifiką ir raidą skirtingais priešistorės laikotarpiais;
3. Apibendrinti/išanalizuoti technologijų kaitą priešistorinių bendruomenių komunikacijų bei mobilumo kontekste;
4. Ištirti bendruomenių socialinę organizaciją, įvertinantideologijos, ritualų, meno ypatumus;
5. Pritaikyti ir tobulinti pasaulyje naudojamus tarpdisciplininius tyrimų metodus Lietuvoje, pritaikant/adaptuojant juos šalies sąlygoms.
 |
| **4. Metodologinis tyrimų pagrindimas (aprašyti metodus);**Programos metu bus naudojami tik žmogiškųjų išteklių reikalaujantys ir Lietuvos istorijos instituto turima materialine baze paremti tyrimų metodai: chronologijos studijos (tipologija, koreliacija, seriacija), archeologinių vietovių ir radinių duomenų bazių sudarymas, jų apdorojimas statistiniais metodais, archyvinių duomenų apie archeologines radimvietėsrinkimasir analizė, analitinis, palyginamasis, dedukcinis metodai,erdvinė analizė (GIS) naudojant įvairius sluoksnius (įvairaus laikotarpio aerofotografijas ir ortofotografijas, LiDAR, istorinę kartografinę medžiagą ir kt.), geofizikiniaityrimai (magnetometru, georadaru), grunto chemijos tyrimai. Turint galimybių (finansinių resursų) numatoma naudoti fizikinius ir gamtos mokslų metodus (įsigyjamos paslaugos): radiometrinį (AMS) datavimą, stabiliųjų izotopų tyrimus, zooarcheologinę ir antropologinę analizę, archeobotaninius, palinologinius, dendrologinius, archeometalurginius tyrimus ir kt.Atsižvelgiant į finansines galimybes, gali būti atliekami archeologiniai tyrimai. |
| **5**. **Tyrimų etapai ir jų charakteristika; detalus įgyvendinimo planas, kuriame numatomas skirtų lėšų preliminarus paskirstymas uždaviniams vykdyti\*\*** Programos metu atskirų Lietuvos priešistorės laikotarpių (akmens amžiaus, ankstyvojo metalų laikotarpio, geležies amžiaus) specialistai/tyrėjai, siekdami įgyvendinti programos uždavinius bei naudodami naujausius ir šiuo metu Lietuvoje prieinamus tyrimų metodus (žr. punktą Nr. 4) paraleliai vykdys mokslinius tyrimus šiomis temomis: 1. Gamtinė aplinka, kraštovaizdis, klimatas, gamtinių faktorių įtaka apgyvendinimo struktūroms;
2. Ūkis, gamtinio kraštovaizdžio adaptavimas, išgyvenimo strategijos;
3. Technologijų raida, amatai;
4. Gyvenamosios erdvės, apgyvendinimas, jo struktūra ir hierarchija, demografija;
5. Komunikacija, mobilumas, mainai ir prekyba;
6. Socialinė organizacija, visuomenės grupės, socialinė hierarchija, karyba;
7. Ideologija, ritualai, atmintis, religija, menas.

Pirmieji trys programos vykdymo metai (2017–2019 m.) bus skirti daugiau duomenų bazių kūrimui, jų apdorojimui, su metodologija ir ištirtumo problemomis skirtoms temoms. Numatoma šiomis temomis (pvz., gyvenviečių ištirtumo, erdvinio įvairių kategorijų paminklų santykio ir kt.) publikuoti mokslinius straipsnius ir skaityti pranešimus mokslinėse konferencijose. Taip pat bus tiriamos siauresnio pobūdžio (įvairių ūkio, gyvensenos, socialinės organizacijos, ideologijos aspektų) temos.Paskutiniais programos vykdymo metais (2020–2021 m.) bus daugiau susitelkta į apibendrinamojo pobūdžio darbus.Orientacinis programos uždavinių pasiskirstymas (žr. punktą Nr. 3):dr. R. Banytė-Rowell – 1, 3, 4;dr. A. Čivilytė – 2, 3, 5;dr. V. Juodagalvis – 1, 2, 3;dr. L. Kurila – 1, 4, 5;dr. G. Piličiauskas – 1, 2, 5;dr. A. Simniškytė-Strimaitienė – 1, 2, 4;dr. R. Vengalis – 1, 2, 5.Individualios temos ir preliminarus darbų planas (pamečiui):dr. V. Juodagalvis (vyr. m. darb., 1 etatas):Temos ir tyrimai:Užnemunės ir Pietų Lietuvos akmens amžius, neolito bendruomenės, Lietuvos akmens amžiaus ir ankstyvojo metalų laikotarpio titnago bei gludinto akmens industrija, vėlyvoji Užnemunės priešistorė (II tūkstantmetis pr. Kr. – XIII a.).Straipsniai:*du straipsniai apie lokalinį archeologinį palikimą leidiniui „Lietuvos valsčiai“ (2017–2018 m.)**straipsnis apie* *Užnemunės gludintus akmens dirbinius (2018 m.)**straipsnis akmens amžiaus ir ankstyvojo metalų laikotarpio Užnemunės gyvenviečių raidos tema (2019 m.)*Monografija:*monografija „Vėlyvoji Užnemunės priešistorė“* (2017–2021). Monografijos parengimo etapai: *2017 m. – archeologinės medžiagos studijos Lietuvos nacionaliniame muziejuje*  *2018 m. – archeologinės medžiagos studijos lokaliniuose (Kauno, Marijampolės, Lazdijų, Alytaus, Vilkaviškio) muziejuose* *2019 m. – Užnemunės archeologinių paminklų žvalgymai, kartografavimas, fotofiksacija* *2020–2021 m. monografijos tekstinės dalies ir iliustracijų parengimas*dr. G. Piličiauskas (mokslo darb., 0,5 etato): Temos ir tyrimai:Lietuvos pajūrio subneolitas ir neolitas, akmens amžiaus ir ankstyvojo metalų laikotarpio ekonomika, paleodieta, bendruomenių kultūra, gyvenviečių sistemos: Lietuvos gyventojų paleodieta akmens ir bronzos amžiais, Lietuvos gyventojų kultūra, ekonomika, gyvenviečių sistemos akmens ir bronzos amžiais. 2017–2018 m. atliekama kaulų kolageno stabiliųjų izotopų analizės rezultatų interpretacija; 2019 m. – Alksnynės, Nidos, Šventosios, Daktariškės, Kvietinių akmens ir bronzos amžiaus gyvenviečių archeologinės medžiagos erdvinė, tipologinė, technologinė analizės. Straipsniai:*straipsnis „Late Mesolithic-Bronze Age (7000–500 BC) human remains in Lithuania: chronology and palaeodiet“(2017–2018 m.)**trys straipsniai atliktų tyrimų tematika (2019–2021 m.)*dr. A. Čivilytė (mokslo darb., 1 etatas): Temos ir tyrimai: Rytų Baltijos regiono bronzos amžiaus tyrimai, bronzos metalurgija, technologijos, metalurgijos įtaka ūkio raidai, bronzos amžiaus tikėjimo apraiškų tyrimas rytiniame Baltijos jūros regione, bendrystė priešistorinėse visuomenėse, archeologijos teorija, archeologijos istorija.Straipsniai:*straipsnis apie gamtinės aplinkos ritualizavimą bronzos amžiuje* *du straipsniai apie bronzos dirbinių deponavimo ypatumus rytiniame Baltijos jūros regione* *du straipsniai bendrystės priešistorinėse visuomenėse tema („Social cohesion in the Bronze Age in the Eastern Baltic region – do we have archaeological evidence for united communities?“; „Building hillforts: between protection and social practice“)**du straipsniai archeologijos teorijos tematika („Things are not lost, they have biographies“;„Relevance of archaeology for present day society – humans and objects as prehistoric agents of cultural science“)straipsnis apie Carl Engel indėlį Lietuvos archeologijai*dr. R. Banytė-Rowell (mokslo darb., 1 etatas): Temos ir tyrimai:Vakarų Lietuva, Romėniškojo laikotarpio archeologija, Vakarų baltų kultūrų komunikacija, mainai ir prekyba*du straipsniai apie Vakarų baltų komunikacijos Europos Barbaricumo erdvėje problemas**trys straipsniai, skirti romėniškojo laikotarpio klausimams Vakarų baltų ir jų kaimynų kultūrose*dr. L. Kurila (mokslo darb., 1 etatas): Temos ir tyrimai:Rytų Lietuva, laidojimo paminklai, ideologija ir socialinė organizacija, gyvenamųjų ir laidojimo erdvių ryšiai, datavimo ir chronologijos problemos*straipsnis apie Rytų Lietuvos piliakalnių ir pilkapynų erdvinius ryšius**straipsnis apie piliakalnių erdvinius, tarpusavio matomumo ryšius**straipsnis laidojimo paminklų, įkapių kaip ideologijos atspindžio tema**du straipsniai socialinės organizacijos ir apgyvendinimo struktūrų tema*dr. A. Simniškytė-Strimaitienė (mokslo darb., 1 etatas): Temos ir tyrimai:Šiaurės Lietuva, laidojimo paminklai, įkapių simbolika, apgyvendinimas ir gyvenvietės, geležies amžiaus ūkis ir technologijos: aplinkos raida ir žmogaus veiklos pėdsakai Šiaurės Rytų Lietuvoje I*–*II tūkstantmečiais, Kamajų apylinkių apgyvendinimas, geležies amžiaus gyvenvietės: Jakšiškio gyvenvietės atvejis, geležies amžiaus bendruomenių verslai: geležies gavyba, tapatybės paieškos geležies amžiaus bendruomenėse. 2017*–*2021 m. numatomas archeologinių duomenų iš Kamajų apylinkių rinkimas ir analizė muziejuose ir archyvuose, archeologinių duomenų iš Juodonių piliakalnio ir Petrešiūnų piliakalnio bei jo apylinkių rinkimas ir analizė muziejuose, archyvuose, tyrimai Jakšiškio gyvenvietėje, duomenų analizė, tyrimai/žvalgymai Aiseto ežero saloje ieškant geležies gavybos pėdsakų, duomenų analizė, duomenų rinkimas apie kapų kompleksus su mišria vyriška ir moteriška atributika.*straipsnis apie Kamajų archeologinį paveldą**straipsnis „Aplinka ir žmogus Petrešiūnų apylinkėse“**straipsnis apie Jakšiškio gyvenvietės chronologiją ir vidinę struktūrą**straipsnis apie geležies gavybos pėdsakusA iseto ežero saloje**straipsnis „Apsimestinė tapatybė. Ginklų simbolika moterų kapuose“*dr. R. Vengalis (mokslo darb., 1 etatas): Temos ir tyrimai:Rytų Lietuva, gyvenvietės ir jų tyrimų problematika, tyrimų metodika: Kernavės regiono apgyvendinimo sistema, ankstyvojo metalų laikotarpio, geležies amžiaus ir ankstyvųjų viduramžių gyvenvietės (Kernavė ir kitos gyvenvietės), Rytų Lietuvos keramika nuo neolito iki ankstyvųjų viduramžių. 2017*–*2018 m. atliekami Kernavės gyvenvietės gamtinės aplinkos ir paleoreljefo tyrimai (arheologiniai ir geofizikiniai tyrimai); 2017–2021m. – Kernavės archeologinio komplekso tyrimų duomenų analizė ir nauji tyrimai (darbas muziejuje, duomenų analizė, archeologiniai tyrimai); 2017*–*2021 m. – Kernavės apylinkių regiono tyrimai, naujų archeologinių objektų paieška (archeologiniai žvalgymai, duomenų bazių kūrimas).Straipsniai:*straipsnis apie archeologinių tyrimų ir duomenų geoduomenų bazes (Kernavės regiono pavyzdžiu)**straipsnis Kernavės viduramžių miesto struktūros tematika**straipsnis apie Kvietinių neolito – ankstyvojo metalų laikotarpio gyvenvietę**du straipsniai apie ankstyvųjų metalų laikotarpio ir geležies amžiaus gyvenvietes ir gyvenviečių sistemas*Lėšos uždaviniams įgyvendinti:I uždavinys: 2017 m. – 27,68 tūkst. Eurų, 2018 m. – 27,68 tūkst. Eurų, 2019 m. – 27,68 tūkst. Eurų, 2020 m. – 27,68 tūkst. Eurų, 2021 m. – 27,68 tūkst. Eurų.II uždavinys: 2017 m. – 20,6 tūkst. Eurų, 2018 m. – 20,6 tūkst. Eurų, 2019 m. – 20,6 tūkst. Eurų, 2020 m. – 20,6 tūkst. Eurų, 2021 m. – 20,6 tūkst. Eurų.III uždavinys: 2017 m. – 12,3 tūkst. Eurų, 2018 m. – 12,3 tūkst. Eurų, 2019 m. – 12,3 tūkst. Eurų, 2020 m. – 12,3 tūkst. Eurų, 2021 m. – 12,3 tūkst. Eurų.IV uždavinys: 2017 m. – 13,1 tūkst. Eurų, 2018 m. – 13,1 tūkst. Eurų, 2019 m. – 13,1 tūkst. Eurų, 2020 m. – 13,1 tūkst. Eurų, 2021 m. – 13,1 tūkst. Eurų. |
| **6. Numatomi rezultatai (nurodyti kokie laukiami rezultatai)**Programos vykdymo metu bus atlikti kryptingi įvairiapusiai priešistorės (nuo pirmųjų žmonių pasirodymo vėlyvajame paleolite iki Lietuvos valstybės susidarymo XIII a.) ūkinės, socialinės ir kultūrinės raidos dabartinės Lietuvos ir viso Rytų Baltijos regiono teritorijoje tyrimai. Jie apims priešistorinių visuomenių technologinę, socioekonominę, ideologinę raidą, išryškinant jos unikalius vingius ir ieškant atsakingų faktorių geografinėje padėtyje ir gamtinėje aplinkoje, svarbiausių žmonijai technologijų plėtroje, inovacijose ir tradicijose, geopolitinėse aplinkybėse ir bendraeuropiniuose procesuose. Programa orientuojama tiek į teorinius, tiek į metodologinius tyrimų aspektus, tiek į atskirų aktualių problemų tyrimus, adaptuojant įvairias teorines paradigmas (kraštovaizdžio, postprocesinė, lyčių archeologija ir kt.) ir (pagal galimybes) taikant įvairius tiksliuosius, gamtamokslinius ir kt. tyrimų metodus. Atskiras dėmesys bus skiriamas archyvinei archeologijai – su vykdomais tyrimais susijusių šaltinių publikavimui, archeologijos istorijai ir kt.Moksliniai rezultatai.Parengta 1 monografija, publikuoti (ar įteikti spaudai) mažiausiai 35 moksliniai straipsniai recenzuojamuose mokslo leidiniuose (apie 50 aut. l.), iš jų mažiausiai 10 – tarptautiniuose mokslo leidiniuose užsienyje.Perskaityti mažiausiai 25 pranešimai tarptautinėse mokslinėse konferencijose, iš jų mažiausiai 10 – užsienyje.Surinkti ir parengti spaudai 5 mokslo žurnalo „Lietuvos archeologija“ tomai (po vieną kiekvienais metais).Programos dalyviai atsiskaitys moksline produkcija (moksliniais straipsniais) pagal Lietuvos istorijos instituto patvirtintas normas. |
| **7. Rezultatų sklaidos priemonės (rezultatų skelbimas, viešinimas ir populiarinimas)**Programos metu atlikti tyrimai ir jų rezultatai bus publikuojami tiek nacionaliniuose („Lietuvos archeologija“, „Archaeologia Baltica“), tiek užsienio recenzuojamuose moksliniuose leidiniuose, pristatomi regioninėse ir tarptautinėse konferencijose.Adaptuoti tyrimų rezultatai bus pristatomi plačiajai visuomenei tam skirtose paskaitose, mokslo festivalyje „Erdvėlaivis Žemė“, radijo ir televizijos laidose, publikuojami populiariojoje ir lokalioje spaudoje. Neatsiliekant nuo nūdienos realijų ir siekiant pasiekti kuo didesnę auditoriją, ketinama tyrimus anonsuoti, apibendrintus jų rezultatus, atradimus skelbti socialiniuose tinkluose. |

**8. PRELIMINARUS PROGRAMOS LĖŠŲ PASKIRSTYMAS** (tūkst. Eurų)

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Išlaidų pavadinimas | 2017 metais | 2018metais | 2018metais | 2019metais | 2020metais | Visai programai (suma) |
| 1.  | Programai skirti norminiai etatai, lėšos | 7,58 n.e.72,68 | 7,58 n.e.72,68 | 7,58 n.e.72,68 | 7,58 n.e.72,68 | 7,58 n.e.72,68 | 363,4 |
| 2.  | Kitos lėšos planuojamos programai vykdyti (iš kitų, institutui skirtų valstybės biudžeto bazinio finansavimo lėšų) |  1,0 |  1,0 |  1,0  |  1,0 |  1,0 |  5,0 |
|  | Iš viso | 73,68 | 73,68 | 73,68 | 73,68 | 73,68 | 368,4 |

|  |
| --- |
| **9. Programos trukmė.**Programos pradžia 2017 m sausio mėn., pabaiga 2021 m gruodžio mėn.  |
| **10. Programos vadovas** (mokslo laipsnis, vardas ir pavardė, pareigos pagrindinėje ir kitose darbovietėse, telefonai, el. paštas) dr. Laurynas Kurila, mokslo darbuotojas, tel. (8 652) 12845, el. paštas: laurynas.kurila@istorija.lt |

Programą vykdančios institucijos vadovas \_\_\_\_\_\_\_\_\_\_\_\_ dr. Rimantas Miknys

 (parašas) (vardas ir pavardė)

Programos vadovas \_\_\_\_\_\_\_\_\_\_\_\_\_\_\_\_ dr. Laurynas Kurila

 (parašas) (vardas ir pavardė)

Užpildymo data 2016 m. rugsėjo mėn. 19 d.

A.V.

***\*****Instituto pageidavimu gali būti pateikiami priedai, norint plačiau atskleisti vykdomos programos svarbą, programos vadovo nuožiūra pateikiami papildomi dokumentai apie programą.*

***\*\*****Nurodomi programos vykdymo etapai ir charakterizuojamas jų turinys (mokslinių tyrimų temos, darbų seka), nurodomas lėšų paskirstymas programos uždaviniams.*